Hansastad

mini|Bryggen i Bergen.

Hansastad (fra tysk Hansestadt) eller hansaby, er betegnelsen på de nordeuropeiske byene, først og fremst i Tyskland og langs kysten av Østersjøen, som i middelalderen var tilsluttet Hansaforbundet.

Hansaen var et løst forbund, uten noen traktat eller lignende, slik at det i mange tilfeller er vanskelig å fastslå hvilke byer og til hvilken tid de var å regne som hansabyer. Hansaforbundet hadde sitt hovedkvarter i Lübeck, og ellers kan man regne med en kjerne på rundt 70 byer, der bare et lite mindretall var fristeder.

Bergen kalles ofte for «hansabyen» i Norge, men var strengt tatt sete for ett av fire «hanseatiske kontorer». De andre «kontorene» lå i Brugge, London og Novgorod.

Enkelte av de gamle tyske hansabyene har av historiske grunner valgt å beholde betegnelsen «Hansestadt» som en del av det offisielle bynavnet. Betegnelsen har ingen praktisk betydning, men er forbundet med prestisje. Historien som politisk mektige handelssentre danner også noe av bakgrunnen for at Hamburg og Bremen er de eneste byene i Tyskland, ved siden av hovedstaden Berlin, som også er egne delstater.

 Referanser 


Kategori:Byer i Europa